युवा पीढ़ी को आगे आना चाहिए: भद्रानंद
आज के समाज में युवा पीढ़ी को आगे आना चाहिए, जिससे उनका चरित्र श्रेष्ठ बन सके। हमारी युवा पीढ़ी अगर सुधर गई, तो भारत को विश्व गुरु बनने से कोई नहीं रोक सकता। क्योंकि देश की कुल आबादी में सबसे ज्यादा संख्या युवाओं की है। यह बात डीआरपी लाइन में चल रहे सदभावना सम्मेलन में शुक्रवार को दूसरे दिन महात्मा भद्रानंद ने कही।
मानव उत्थान सेवा समिति द्वारा यह सम्मेलन आयोजित किया जा रहा है। सत्संग का महत्व हमारे ऋषि मुनियों ने पहले खुद समझा, फिर इसका मार्ग संसार को दिखाया। लेकिन समाज सत्संग के महत्व को नहीं समझ पा रहा है, जिससे वह अपना विकास नहीं कर पा रहा है। मनुष्य अपने चरित्र का स्वयं निर्माण करता है, लेकिन संतों की संगत में न होने से वह पीछे रह जाता है। इसी क्रम में महात्मा अंबालिका बाई ने अपने प्रवचन में समझाया कि युवा पीढ़ी को सत्संग प्रवचन में आना चाहिए। क्योंकि युवा गलत संगत में पड़कर अनेक व्यसन में लिप्त हो जाते हैं और अपने मार्ग से विचलित हो जाते हैं। उन्होंने शुक्रवार को मानव उत्थान सेवा समिति के यूथ क्लब का गठन किया, जो कि गरीब व असहाय बच्चों की मदद करेगा। यहां कार्यक्रम के दौरान भजन गायक गोपाल ने कई भजन सुनाए और श्रोताओं को मंत्रमुग्ध किया।
सत्संग में प्रवचन करते भद्रानंद।
hin_Deva hin_Deva hin_Deva mag_Deva